दो दिवसीय हड़ताल के पहले दिन बैंक एसोसिएशन के आवाह्न पर जनपद में संचालित बैंक आफ इंडिया, स्टेट बैंक, पंजाब नेशनल बैंक, बैंक आफ बड़ौदा, केनरा बैंक, एचडीएफसी बैंक, एक्सिसबैंक, आईसीआईसीआई बैंक समेत 77 बैंक शाखाएं संचालित है। इन सभी बैंकों में पूरी तरह से तालाबंदी रही। जिला अग्रणी जिला प्रबंधक परमाल सिंह ने बताया कि हड़ताल के चलते किसी भी तरह का लेनदेन न होने से करीब 80 करोड़ रुपए का नुकसान हुआ है। उन्होंने कहा कि जिले भर के 76 एटीएम में लगभग सात करोड़ रुपए 28 व 29 मई की देरशाम डाला गया था। जिससे ग्राहकों को किसी भी प्रकार की कठिनाई न हो सके। लेकिन इसके बावजूद शहर सहित आसपास क्षेत्रों के कई एटीएम खल्लास हो चुके हंै। उन्होंने कहाकि जिले भर में संचालित ग्रामीण बैंक और कोआपरेटिव बैंक शाखा इस हड़ताल में शामिल नहीं हुए हैं।